โรงเรียนสตรีโออาไร

โรงเรียนสตรีโออาไร

" *ช่วงปีหลังๆ,โรงเรียนโออาไรมีจำนวนนักเรียนลดลงนะ,แถมยังไม่มีกิจกรรมที่โดนเด่นอีกด้วย... ถึงเมื่อก่อนจะดูเหมือนจะรุ่งทางด้านเซนฉะโดอยู่หรอกนะ..."
 "โอ้, ถ้างั้น, เริ่มเซนฉะโดกันเลยไหม! คงไม่คิดที่จะยุบโรงเรียนที่ได้ตำแหน่งชนะเลิศงั้นสินะ...*"
―บทสนทนาระหว่างสึจิ เรนตะและคาโดทานิ อันสึ
**โรงเรียนสตรีโออาไร** (県立大洗女子学園) เป็นหนึ่งในโรงเรียนที่ได้ปรากฎอยู่ใน **สาวปิ๊ง ซิ่งแทงค์**, โดยทีมเซนฉะโดของโรงเรียนนี้มีการใช้รถถังในช่วงสงครามโลกครั้งที่ 1 และ 2 จากหลายสัญชาติ อาทิ **Panzerkampfwagen IV**, **Panzerkampfwagen 38(t)**[ก่อนที่จะกลายเป็น **Jagdpanzer 38 (t) Hetzer** ในภายหลัง], **Sturmgeschutz III** รุ่น F จากเยอรมัน, **Type 89B I-Go** จากญี่ปุ่น, **M3 Lee** จากสหรัฐอเมริกัน, **Char B1-Bis** จากฝรั่งเศส, Tiger (P) จากเยอรมัน รวมไปทั้ง Type 3 Chi-Nu จากญี่ปุ่นและรถถังคันล่าสุดของทีมอย่าง **Mark IV** จากสหราชอาณาจักร
ตัวละครหลักทั้งหมดมาจากทีมเซนฉะโดของโรงเรียนโออาไร ซึ่งก่อตั้งโดยการรวมสมาชิกตั้งแต่แรกและค่อยๆ ได้รถถังมาเพิ่มตามลำดับ

## ภาพรวม

โรงเรียนสตรีโออาไรเป็นโรงเรียนจากเมืองโออาไร, จังหวัดอิบารากิ, ประเทศญี่ปุ่น

ตัวโรงเรียนค่อนข้างไม่มีชื่อเสียงจากที่เห็นในอนิเมะ, และจำนวนนักเรียนก็ลดลงเรื่อยๆอีกด้วย กิจกรรมที่โดดเด่นมีเพียงแค่ เซนฉะโดเท่านั้น, ซึ่งมันก็ถูกยุบลงเมื่อนานมาแล้วโดยไม่ทราบสาเหตุ จนกระทั่งกิจกรรมดังกล่าวถูกนำกลับมาเปิดสอนอีกครั้งตามเนื้อเรื่องของภาคหลัก, ด้วยการที่โรงเรียนไม่ได้มีอะไรโดดเด่นและไม่ได้เน้นอะไรเป็นพิเศษ ทำให้โรงเรียนขาดดุลทางด้านงบประมาณ ทำให้โรงเรียนใกล้ที่จะโดนสั่งให้ปิดตัวลง

โรงเรียนสตรีโออาไรเป็นโรงเรียนที่ตัวละครหลักของเรื่องอย่าง**นิชิซึมิ มิโฮะ**ย้ายเข้ามาเรียน, สาเหตุที่เธอเข้ามานั้นความจริงก็เป็นเพราะว่าที่แห่งนี้ไม่มีการเรียนการสอนเซนฉะโด ก่อนที่จะถูกนำกลับมาเปิดสอนโดยประธานนักเรียน**คาโดทานิ อันสึ**เพื่อที่จะช่วยให้โรงเรียนรอดพ้นจากการถูกยุบ ประวัติศาสตร์เซนฉะโดของโรงเรียนนี้ได้สาบสูญไปในอดีต เหลือเพียงแต่บันทึกบางอย่างเท่านั้น ซึ่งในปัจจุบันชมรมอย่างวอลเลย์บอลก็ถูกยุบไปแล้วเช่นกัน เหลือเพียงสมาชิกทีมเป็ดอย่างที่เราเห็น

โรงเรียนกลายเป็นที่จับตามองมากที่สุด เมื่อถึง**การแข่งขันเซนฉะโดระดับประเทศครั้งที่ 63** โรงเรียนม้ามืดไร้ชื่อเข้าร่วมการแข่งขันนี้พร้อมมีหัวหน้าทีมเป็นนิชิซึมิ มิโฮะ, อดีตรองหัวหน้าทีมของคุโรโมริมิเนะที่มีประเด็นเกิดขึ้นในการเเข่งเมื่อปีที่แล้ว หลังจากนั้นได้ไม่นานพวกเธอก็ทำให้ผู้ชมได้เห็นถึงทักษะและฝีมือที่สามารถโค่นโรงเรียนที่มีทีมเซนฉะโดอันแข็งแกร่งโรงเรียนแล้วโรงเรียนเล่าจนกระทั่งสามารถคว้าตำแหน่งผู้ชนะเลิศมาได้สำเร็จ แม้ว่าจะเสียเปรียบทั้งประสบการณ์ของลูกทีมรวมไปถึงยุทโธปกรณ์ก็ตาม

ระหว่างการแข่งขันเซนฉะโดระดับประเทศครั้งที่ 63, โรงเรียนก็ได้พัฒนาความสัมพันธ์กับโรงเรียนอื่นๆมากมาย และได้กลายมาเป็นแรงบรรดาลใจของหลายๆโรงเรียนที่ฝันถึงตำแหน่งผู้ชนะเลิศในรายการนี้ ผลที่เกิดขึ้นส่งผลต่อการยกระดับของโออาไรเป็นอย่างมาก

### เครื่องแบบ

เครื่องแบบทั่วไปของโออาไรจะเป็นชุดนักเรียนสีขาวมีลายสีเขียวบริเวณปกเสื้อแบบมีกระโปรงเป็นสีเขียว รวมไปถึงมีโบว์สีดำ ในความเป็นจริงแล้วมีกฎระเบียบการไว้ทรงผมของโรงเรียนอยู่โดยเป็นผมสั้นสีดำตามแบบที่คณะกรรมการนักเรียนไว้ทรงดังกล่าวอยู่ แต่มันก็แสดงให้เราเห็นว่า กฎระเบียบที่ว่าไม่ได้เคร่งครัดมากมายเพราะนอกจากคณะกรรมการนักเรียนแล้วก็ไม่มีใครไว้ผมทรงนี้เลย แถมยังมีการตกแต่งชุดนักเรียนของตัวเองตามใจชอบเสียอีก นอกจากนี้ชุดว่ายน้ำที่เป็นของโณงเรียนก็ยังไม่มีใครใส่นอกจากคณะกรรมการนักเรียนอีกด้วย(แม้แต่สภานักเรียนก็ไม่ใส่)

ชุดเดินเรือของโออาไรเป็นชุดสีขาวและมีปกคอเสื้อแบบชุดเดินเรือทั่วไป มีผ้าพันคอสีน้ำเงินเข้ม กระโปรงสีขาวและถุงเท้าสีดำ มีรองเท้าสีขาวและนักเรียนบางคนจะสวมหมวกสีขาวด้วย

นอกจากนี้โออาไรยังมีชุดที่ใส่ในฟดูหนาวอีกด้วย, โดยมีเสื้อคุมสีกรมที่สวมทำชุดนักเรียนทั่วไปของโรงเรียน

บางชมรมของโออาไรก็มีชุดที่เป็นของตัวเอง:

* เครื่องแบบเซนฉะโดเป็นเสื้อสีน้ำเงินเข้ม มีปกเสื้อเป็นสีขาวลายแดง, โดยสวมทับเสื้อซับในที่มีสีเขียวแก่ รองเท้าบู๊ทสูงสีดำ สมาชิกหลายคนในทีมยังมีเครื่องประดับอื่นๆอีกด้วย
* ชมรมวอลเลย์บอลมีชุดกีฬาเป็นสีขาวลายคาดสีแดงและมีกางเกงขาสั้น พร้อมกับเบอร์เสื้อติดอยู่กลางลำตัวทั้งด้านหน้าและด้านหลัง
* คณะกรรมการนักเรียน, มักจะแต่งกายในชุดถูกระเบียบอยู่เสมอและมีปลอกแขนที่แสดงถึงคณะกรรมการอีกด้วย
* ชมรมยานยนต์ มักจะสวมเสื้อช่างยนต์ตัวสีส้มอยู่เสมอ โดยจะสวมเสื้อกล้ามซับในไว้ด้านในด้าน
* ชมรมกระจายเสียงจะมีปลอกแขนที่ระบุชื่อชมรมของพวกเธอด้วย
* นักเรียนที่มีวิชาเลือกเป็นวิชาในทางศิลปะอย่างการจัดดอกไม้จะมีชุดพิเศษของตัวเองอย่างเช่นกิโมโนะด้วย

### กลยุทธ์หลัก

กลยุทธ์ของทีมเซนฉะโดจากโออาไรนั้นถือได้ว่ามีความหลากหลายมากที่สุดในบรรดาทีมเซนฉะโดทั้งหมดที่เข้าร่วมการแข่งขัน, แนการซึ่งส่วนมากจะเน้นไปทางด้านการแก้ไขสถานการณ์เฉพาะหน้าเป็นหลัก เนื่องด้วยกำลังหลักของทีมมีจำนวนที่น้อยกว่ามาก ทำให้หลายครั้งจะต้องใช้กลยุทธ์ที่เน้นการถอยกลับเป็นหลัก ผู้บังคับการรถถังของโออาไรแต่ละคนมักจะมีลูกเล่นหรือแผนการแปลกๆไว้กำจัดศัตรูอยู่เสมอ โดยทั่วไปแล้ว, โออาไรจะถนัดพื้นที่ในตัวเมืองมากกว่าที่อื่น

ถ้าหากการแข่งขันเป็นแบบทำลายรถธงฝ่ายตรงข้าม, โออาไรมักจะเลือกใช้แผนการแยกรถถังของฝ่ายตรงข้ามออกไปจากรถธงให้ได้มากที่สุด, ใช้ความได้เปรียบของพื้นที่ในการจัดการศัตรูบ้าง หรือจะหลอกล่อให้เข้ามาติดกับบ้าง ซึ่งมีทางเลือกสำหรับทีมค่อนข้างหลากหลาย กลยุทธ์ที่ว่าจะต้องใช้การสื่อสารของทีมเป็นหลัก โดยสิ่งที่ต้องพึ่งระวังที่สุดคือไม่ให้รถธงตกอยู่ในอันตราย

ถ้าหากการแข่งขันเป็นแบบทีมทำลายล้าง, แนวทางของโออาไรคือการแยกกำลังหลักของศัตรูออกและพยายามจัดการกับกลุ่มน้อยที่หลุดออกมาให้ได้ผ่านปัจจัยหลายๆอย่าง ซึ่งขึ้นอยู่กับว่าผู้บังคับการรถถังแต่ละคนว่าจะสามารถแสดงศักภาพของตนเองออกมาได้มากน้อยเพียงใดด้วย

ทีมเซนฉะโดของโออาไรถูกฝึกโดยครูฝึกจากกอกงำลังป้องกันตัวเองของญี่ปุ่นอย่างโจโนะ อามิ, ถึงแม้ว่าจะมีฉากการปรากฎตัวที่เธอมาฝึกฝนทีมน้อยมากก็ตาม

### วิชาเลือก

ปรากฎอยู่ในในเลือกชมรมในตอนที่ 1, ซึ่งมีทั้งหมด 10 วิชาเลือกในโรงเรียนสตรีโออาไร ดังนี้:

* เซนฉะโด(วิชายานเกราะ)
* วิชาชงชาญี่ปุ่น
* วิชาจัดดอกไม้
* วิชาธูปวิทยา
* วิชาพู่กัน(อักษรวิจิตร)
* วิชายิงธนู
* วิชาฟันดาบ
* ไอคิโด(วิชาศิลปะการต่อสู้)
* วิชานักบวช
* วิชานินจา

อากิยาม่า ยูคาริ, เป็นสมาชิกเพียงคนเดียวในทีมอังโกะที่เลือกเรียนเซนฉะโดหรือวิชายานเกราะตั้งแต่แรก ในขณะที่นิชิซึมิ มิโฮะ, อิซึสึ ฮานะและทาเคเบะ ซาโอริต่างก็เลือกเรียนวิชาธูปวิทยา ส่วนเรย์เซย์ มาโกะเลือกลงวิชาพู่กันในตอนแรก

### แผนก

โรงเรียนโออาไรมีแผนกสังกัดภายโรงเรียนมากมาย, เท่าที่ปรากฎข้อมูลคือ:

* แผนกสามัญ
* แผนกเดินเรือ
* แผนกวิศวกร
* แผนกราชการลับ,แผนกสื่อข่าว
* แผนกปฏิบัติการณ์
* แผนกโภชนาการ
* แผนกเกษตรกรรม
* แผนกการประมง
* แผนกออกแบบเสื้อผ้า

### "โยฮันเนสเบิร์กแห่งโออาไร"

ในตอนปัจฉิมบทตอนที่ 1, มีการเปิดเผยเขตใหม่ภายในเรือโรงเรียนโออาไร ที่ซึ่งอำนาจของสภานักเรียนหรือคณะกรรมการคุมกฎก็ยังเข้าไม่ถึง สถานที่แห่งนี้ถูกเรียนว่า "โยฮันเนสเบิร์ก" โดนอ้างอิงมาจากชื่อเมืองโยฮันเนสเบิร์กของประเทศแอฟริกาใต้, เจ้าภาพฟุตบอลโลกปี 2010 ซึ่งมีเขตที่อยู่อาศัยบางส่วนที่ย่ำแย่และมีอาชญกรรมสูง เขตนี้นั้นอยู่ต่ำกว่าตอนที่ทีมอังโกะเดินเยี่ยมชมเรือโรงเรียนใน OVA ตอนที่ 3 โดยเขตนี้ถูกแยกออกจากส่วนบนด้วยรั้วลวดหนามที่มีการขึงทางเข้าเอาไว้ ถึงแม้ว่าคณะกรรมการคุมกฎจะเคยนำมันออกไปแล้วก็ตาม แต่คนจากที่นี่ก็ยังคงมาติดตั้งมันอยู่ดี

สภาพแวดล้อมของที่นี่มีความสกปรกมาก, ทุกอย่างแลดูไม่เป็นสบายตา เต็มไปด้วยเหล่าเด็กที่มาจากฝ่ายเดินเรือ พวกเธอจะจ้องมองใส่ใครก็ตามที่เป็นคนแปลกหน้าและเดินเข้าไปยังที่นั่น โซโดโกะถูกสองคนจากพวกเธอจับตัวไปเพราะมีปากเสียงกัน จนไปถึงใจกลางของที่นี่นั่นคือ **บาร์ดงโซโกะ** , ซึ่งมีคนที่คอยดูแลคือ **คัทลาส** และบาร์แห่งนี้ก็ยังเป็นที่พบรถถังคันที่ 9 ของโออาไร **Mark IV** อีกด้วย

## สมาชิกหลัก

### **ทีมอังโกะ**

*ทีม: ทีมอังโกะ*
ทีมอังโกะ(あんこうチーム *Ankō Chīmu*) บัญชาการโดย**นิชิซึมิ มิโฮะ**, และยังมีกลุ่มเพื่อนของเธออีก 4 คน โดนรถถังที่มช้งานเป็น **Panzer IV รุ่น D** ก่อนที่จะเปลี่ยนเป็นรุ่น F2 และ H ในภายหลัง ทีมอังโกะถือได้ว่าส่งผลมากที่สุดต่อชัยชนะของโรงเรียน

* ผู้บังคับการ: **นิชิซึมิ มิโฮะ**
* พลปืน: **อิซึสึ ฮานะ**
* พลบรรจุ: **อากิยาม่า ยูคาริ**
* พลขับ: **เรย์เซย์ มาโกะ**
* พลบรรจุ: **ทาเคเบะ ซาโอริ**

## สมาชิกเเลกเปลี่ยน

ในการต่อสู้ที่โออาไรต้องเผชิญหน้ากับทีมตัวแทนมหาวิทยาลัยด้วยจำนวนที่ห่างกันมากจนโอกาสชนะแทบจะเป็นศูนย์ พวกเธอก็ได้ความช่วยเหลือจากโรงเรียนอื่นๆมากมาย โดยการย้ายมาโรงเรียนโออาไรในระยะสั้นทำให้พวกเธอสามารถลงช่วยโออาไรต่อสู้ได้

* นิชิซึมิ มาโฮะ (ย้ายมาจากคุโรโมริมิเนะ)
* อิซึมิ เอริกะ (ย้ายมาจากคุโรโมริมิเนะ)
* อาคาโบชิ โคโมะ (ย้ายมาจากคุโรโมริมิเนะ)
* โคจิม่า เอมิ (ย้ายมาจากคุโรโมริมิเนะ)
* เคย์ (ย้ายมาจากซอนเดอร์ส)
* อลิสะ (ย้ายมาจากซอนเดอร์ส)
* นาโอมิ (ย้ายมาจากซอนเดอร์ส)
* เฮลเมทจัง (ย้ายมาจากซอนเดอร์ส)
* คัทยูช่า (ย้ายมาจากปราฟด้า)
* นอนน่า (ย้ายมาจากปราฟด้า)
* คลาร่า (ย้ายมาจากปราฟด้า)
* นีน่า (ย้ายมาจากปราฟด้า)
* อลิน่า (ย้ายมาจากปราฟด้า)
* ดาร์จีลิ่ง (ย้ายมาจากเซนต์ กลอเรียน่า)
* ออเรนจ์ เพโกะ (ย้ายมาจากเซนต์ กลอเรียน่า)
* อัสสัม (ย้ายมาจากเซนต์ กลอเรียน่า)
* โรสฮิป (ย้ายมาจากเซนต์ กลอเรียน่า)
* รูคุริริ (ย้ายมาจากเซนต์ กลอเรียน่า)
* ดูเช่ แอนโชวี่ (ย้ายมาจากอันซิโอ้)
* คาร์ปาชโช่ (ย้ายมาจากอันซิโอ้)
* เป๊ปเปอโรนี่ (ย้ายมาจากอันซิโอ้)
* มิกะ (ย้ายมาจากเคย์โซคุ)
* อากิ (ย้ายมาจากเคย์โซคุ)
* มิกโกะ (ย้ายมาจากเคย์โซคุ)
* นิชิ คินุโยะ (ย้ายมาจากจิฮาตัน)
* ฟุคุดะ (ย้ายมาจากจิฮาตัน)
* ฮารุ ทามาดะ (ย้ายมาจากจิฮาตัน)
* โฮโซมิ (ย้ายมาจากจิฮาตัน)
* นาการะ (ย้ายมาจากจิฮาตัน)
* ฮามาดะ (ย้ายมาจากจิฮาตัน)
* เทระโมโตะ (ย้ายมาจากจิฮาตัน)
* อิเคดะ (ย้ายมาจากจิฮาตัน)